རྩོམ་པ་པོ་ངོ་སྤྲོད་མདོར་བསྡུས།
དར་མོ་སྨན་རམས་པ་བློ་བཟང་ཆོས་གྲགས་ནི་ལྷོ་ཁ་ཡར་ཀླུངས་ཤར་གྱི་
ཆ་ཤམ་པོ་གངས་ཀྱི་ཉེ་ལོགས་གཉན་པ་སའི་གྲོང་ཁྱེར་དར་མོ་ཞེས་པར་རྒྱལ་མོ་
གཡུ་སྒྲ་སྙིང་པོའི་རིགས་སུ་རབ་བྱུང་བཅུ་གཅིག་པའི་ས་སྟག་སྤྱི་ལོ་༡༦༣༨ལོར་
སྐུ་བལྟམས། ཡབ་ཡུམ་གྱི་མཚན་དང་རྣམ་ཐར་ཞིབ་པ་མ་
རྗེ་ཉིད་དང་པོར་སྐྱིད་ཚལ་ཀླུ་སྦུག་གླིང་དུ་བཞུགས་ཤིང་རྗེས་སུ་འབྲས་
སྤུངས་ཕོ་བྲང་ནུབ་མར་གསོ་རིག་འགྲོ་ཕན་གླིང་གི་ཐོ་བཙུན་གྱི་གྲས་སུ་ཚུད་
མ་རྙེད།
རྗེས་སྔ་ཕྱིར་ཉི་ཐང་སྤྲུལ་སྐུ་བློ་བཟང་རྒྱ་མཚོ་དང་། དྲང་སྲོང་བསྟན་འཛིན་
དར་རྒྱས། གླིང་སྟོད་ཆོས་རྗེ་སོགས་སློབ་དཔོན་བཅུ་ཕྲག་ལྔ་ཙམ་གྱི་ཞབས་ལ་
གཏུགས་ཤིང་གསོ་དཔྱད་ལ་སྦྱང་བརྩོན་མཛད་པས་སྨན་རམས་པའི་མཚན་
སྙན་ཐོབ་པ་ན་ལྔ་པ་ཆེན་པོས་གཟིགས་པ་དང་། སྡེ་སྲིད་རིན་པོ་ཆེས་ཀྱང་སྨན་
བླ་ལྟ་བུར་འདུག་ཅེས་བསྔགས་བརྗོད་གནང་བ་བཞིན་ལྷ་དབང་ལྕོག་གམ་ཤར་
ཆེན་ལྕོག་ཏུ་སྨན་གྱི་སློབ་གྲྭའི་སློབ་དཔོན་དང་རྒྱལ་དབང་ལྔ་པ་ཆེན་པོའི་སྐུའི་བླ་
སྨན་མཛད། མཚན་གཞན་ལ་དྲུང་འཚོ་དར་མོ་ཞེས་རྒྱལ་དབང་ལྔ་པའི་སྐུ་
འཁོར་གཙོ་བོའི་གྲས་སུ་ཡོད།
དུས་དེར་གཙང་སྟོད་དར་མགོན་གྱི་བརྒྱུད་པ་དགེ་སློང་གཞན་ཕན་ལྷུན་
གྲུབ་ཅེས་པ་གསོ་རིག་གི་སྦྱང་སྟོབས་ཆེ་བ་ཞིག་བྱུང་བར་ལྔ་པ་ཆེན་མོས་གཏན་
རྒྱུན་བསམས་ནས་དཔོན་ཚང་བྱང་ངོས་པ་སྨན་རྒྱལ་ཚེ་དབང་། དཔོན་ཚང་སྤྱི་
སྤེལ་པ། ཆོས་རྗེ་ན་བཟའ་གླིང་པ། དྲུང་འཚོ་ལྷག་བསམ། དར་མོ་སྨན་
རམས་སློབ་མ་དང་བཅས་སུམ་ཅུའི་སྐོར་ལ་ཡན་ལག་བརྒྱད་པའི་སྙིང་པོ་བསྡུས་

2
༄༅།།རྡེའུ་འགྲེམས་ཟླ་བའི་འཁྲི་ཤིང་།། ༄༅།།ལུས་ཐིག་བཻཌཱུརྱའི་ཆུ་རྒྱུན།།
པ་དང་ཟིན་ཏིག་གཅེས་བསྡུས། གསེར་བྲེ། བྱང་བ་རྣམ་རྒྱལ་གྲགས་བཟང་
གིས་མཛད་པའི་བཤད་རྒྱུད་འགྲེལ་ཆེན་སོགས་ལུང་མན་ངག་དུ་མ་སྤེལ་དུ་
བཅུག ཡང་འཕགས་ཡུལ་གྱི་སྨན་པ་མ་ན་ཧོ་ཞེས་པ་གསོ་རིག་གི་ཡན་ལག་དུ་
མ་དང་། ཁྱད་པར་མིག་བཅོས་ལ་ཤིན་ཏུ་མཁས་པ་ཞིག་གཡོར་པོ་ཕྱོགས་སུ་
བྱུང་ཚུལ་ཐོས་པ་སྒེམ་བུ་ནས་ཀྱིས་དོ་དམ་བྱས་ཏེ་འབྱོར་བྱུང་བར་དར་མོ་སྨན་
རམས་པར་ སློབ་ ཏུ་ བཅུག་པས་མཁས་པར་གྱུར་ཏེ་ནད་ པ་ མང་ པོ་ ལ་ སྣང་
གསལ་གྱི་བདེ་བ་སྦྱིན། ལྷག་པར་ལྔ་པ་ཆེན་པོ་དགུང་ལོ་ལྔ་བཅུ་ང་དགུ་བཞེས་
དུས་སྤྱན་གཡོན་པ་མི་གསལ་བ་དང༌། དེ་ནས་རིམ་གྱིས་གཡས་ཀྱང་མི་གསལ་
བས་མཐར་སྤྱན་གྱི་འགྲིབ་སྨིན་པར་དར་མོ་སྨན་རམས་པས་གཤགས་བཅོས་
གནང་བ་ལེགས་གྲུབ་བྱུང་སྟེ་འགྲོ་ཕན་རྒྱ་ཆེར་གནང༌།
བརྩམས་ཆོས་སུ་གདམས་ངག་ལག་ལེན་གྱི་སྙིང་པོ་བསྡུས་པ་མན་ངག་
བཀའ་རྒྱ་མ། བཤད་རྒྱུད་སྡོང་འགྲེམས་ལེགས་བཤད་གསེར་གྱི་ཐུར་མ། དེ་
ལས་རྒྱས་པ་བཤད་རྒྱུད་ཀྱི་སྡོང་འགྲེམས་དང་རྩ་ཚིག་ཟུང་འབྲེལ་ཅན་གསེཪ་
མཆན་རྣམ་བཀྲ་གན་མཛོད། ཕྱི་རྒྱུད་ཀྱི་འགྲེལ་བ་དཀའ་ཕྲེང་མུན་སེལ་སྒྲོན་
མེ། བཅུད་ལེན་འཆི་གསོས་བདུད་རྩིའི་ ཉིང་ ཁུ་ འདོད་ ལྡན་ དགའ་བསྐྱེད་
མཐོང་བ་འཛུམ་ཤོར་ནོར་བུའི་བང་མཛོད། ནུས་པ་རྐྱང་སེལ་གྱི་ཚིག་དོན་
འགྲེལ་བ་མེས་པོའི་དགོངས་རྒྱན། གཡུ་ཐོག་གསར་མའི་རྣམ་ཐར། རིན་ཆེན་
གྲང་སྦྱོར་གྱི་གསལ་བྱེད་འཆི་མེད་བདུད་རྩིའི་ཉིང་ཁུ། ལྷན་ཐབས་ཀྱི་གསང་
སྨན་ངོས་འཛིན། གཞན་ཡང་དར་མོ་སྨན་རམས་པ་རང་གི་མན་རྒྱུད་མེས་
པོའི་ཞལ་ལུང་ ལེགས་བཤད་གསེར་རྒྱན། ཞེས་པ་དང་། ལྔ་པ་ཆེན་པོའི་
བཀའ་བཞིན་རྣམ་གླིང་པཎ་ཆེན་དཀོན་མཆོག་ཆོས་གྲགས་དང་ཟུང་འབྲེལ་
གྱིས་ཕྱི་རྒྱུད་ཆུ་མདོ་མན་གྱི་འགྲེལ་བ་མེས་པོའི་ཞལ་ལུང་དཀའ་གནད་རྡོ་རྗེའི་
མདུད་འགྲོལ་ཞེས་པ་གསར་རྩོམ་གནང་བ་སོགས་སྨན་དཔེ་ཕུལ་བྱུང་མང་དག་

༄༄༅གརྩོམ་པ་པོ་ངོ
3
མཆིས། ལྷག་པར་དགུང་གྲངས་ལྔ་གསུམ་སྟེང་བརྩམས་པའི་གསེར་མཆན་
རྣམ་བཀྲ་ གན་མཛོད་ཀྱི་ནང་དུ། བཤད་རྒྱུད་ལེའུ་བཞི་པ་ལུས་ཀྱི་ གནས་
ལུགས་སྐབས་རུས་པའི་དུམ་བུ་སུམ་བརྒྱ་དྲུག་ཅུའི་སྐོར་དཔྱད་པ་གནང་ཆེད་ཀླུ་
སྦུག་གླིང་ཁའི་ནང་ཕོ་མོ་བཞིའི་ཕུང་པོ་ལ་གཤགས་ལས་མཛད་དེ་རུས་པ་རེ་རེ་
བཞིན་གཏན་ལ་ཕབ་པ་སོགས་གཞན་ཕན་རྗེས་འཛིན་གྱི་རིག་པ་འདི་ཉིད་དར་
རྒྱས་ཡུན་ གནས་ཡོང་ ཕྱིཪ་ ལེགས་སྐྱེས་མང་དག་ཅིག་ཕུལ་བ་དང་། རྗེས་
འཛིན་གྱི་སློབ་མ་སྨན་རམས་པ་བློ་གྲོས་ཆོས་འཕེལ་སོགས་མང་པོ་ཐོན་ཏེ་འགྲོ་
ཕན་རྒྱ་ཆེར་བྱུང་།
མཐར་དར་མོ་སྨན་རམས་པ་སྐུ་ཚེ་ཇི་ཙམ་ལ་བཞུགས་པའི་ཡིག་ཆ་མ་
རྙེད་ཀྱང་བཅུད་ལེན་འཆི་གསོས་བདུད་རྩིའི་ཉིང་ཁུ་འདོད་ལྡན་དགའ་བསྐྱེད་
མཐོང་བ་འཛུམ་ཤོར་ནོར་བུའི་བང་མཛོད་ཅེས་པའི་མཇུག་བྱང་དུ་དགུང་ལོ་
དོན་གསུམ་ལ་ཕེབས་ཞེས་འཁོད་པས་ཕལ་ཆེར་དགུང་ལོ་མཐོ་པོར་བཞུགས་པ་
འདྲ།།